**Kritériá čerpania účelovej dotácie MK SR z kapitoly projektu Busty a pamätné tabule**

1. Matica slovenská poskytne oprávnenému žiadateľovi príspevok na výrobu, osadenie a ukotvenie busty a/alebo pamätnej tabule (ďalej len “projekt“) maximálne do výšky 7.000 eur/kalendárny rok na základe rozhodnutia odbornej komisie.
2. Prijímateľ príspevku je o rozhodnutí odbornej komisie a výške poskytnutého príspevku informovaný písomným oznámením najneskôr do 30 dní od rozhodnutia odbornej komisie.
3. Prijímateľ príspevku je povinný podieľať sa financovaní projektu z vlastných alebo iných zdrojov v rozsahu minimálne 5% celkových nákladov na projekt.
4. Pri použití finančných prostriedkov musí byť zabezpečená maximálna hospodárnosť, efektívnosť a účelnosť ich použitia v súlade s § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
5. Každý prijímateľ príspevku sa v zmysle zákona č. 345/2015 Z. z. o verejnom obstarávaní v platnom znení stáva verejným obstarávateľom a musí sa riadiť jeho ustanoveniami.
6. Oprávnenými (akceptovateľnými) výdavkami (položkami) sú:

**4.1 odmena autorovi (zhotoviteľovi) busty a/alebo pamätnej tabule,**

**4.2 osadenie**, **ukotvenie busty a/alebo pamätnej tabule a s tým súvisiace pomocné stavebné práce,**

**4.3 preprava materiálu a preprava hotovej busty a/alebo pamätnej tabule,**

**4.4 výroba podstavca pod bustu a/alebo pamätnú tabuľu,**

**4.5 výroba a upevnenie pomenovania/označenia/názvu busty.**

**Iné druhy nákladov nie je možné z príspevku uhradiť!**

1. Na buste a/alebo pamätnej tabuli musí byť uvedené, že bola vyhotovená s finančnou podporou Matice slovenskej a Ministerstva kultúry SR. Text bude znieť: **Busta** /alebo **Pamätná tabula bola vyhotovená s finančnou podporou Ministerstva kultúry SR a Matice slovenskej.**
2. Časová a miestna súvislosť nákladov vzniknutých s výrobou, osadením, ukotvením busty a/alebo pamätnej tabule a fakturácie musí byť dodržaná.
3. Busta a/alebo pamätná tabuľa musí byť sprístupnená verejnosti (slávnostné odhalenie) dôstojným spôsobom, pričom prijímateľ príspevku je povinný informovať Maticu slovenskú o mieste, čase a spôsobe slávnostného odhalenia najmenej 21 dní pred touto udalosťou.
4. Prijímateľ príspevku je povinný do 21 dní po slávnostnom odhalení písomne vyhotoviť a doručiť Matici slovenskej vyúčtovanie oprávnených výdavkov a vecné vyhodnotenie projektu vrátane farebnej dokumentácie vyhotovenej, osadenej/ukotvenej busty a/alebo pamätnej tabule.
5. V prípade, že prijímateľ príspevku tento nepoužije na stanovený účel alebo nedodrží podmienky poskytnutia príspevku, je povinný ho v celej výške vrátiť na účet poskytovateľa najneskôr do 30 dní od dátumu realizácie projektu uvedeného v žiadosti o poskytnutie príspevku.
6. Prijímateľ príspevku je povinný evidovať a uchovávať všetky doklady a dokumentáciu najmenej päť rokov od podpísania zmluvy o poskytnutí príspevku, ak osobitný predpis neustanovuje inak (napr. zákon č. 343/2015 Z. z. o verejnom obstarávaní v platnom znení).